Pyromania (album)

Pyromania er det tredje studioalbumet fra det britiske hard rock-bandet Def Leppard, utgitt januar 1983. Dette er det første albumet der gitaristen Phil Collen medvirker, og det siste som inneholder bidrag fra Pete Willis. Albumet kom på 2.-plass på Billboard 200 i USA og på 18.-plass på UK Albums Chart i Storbritannia. 

Albumet er delvis innspilt med Pete Willis, og han spiller rytmegitar på samtlige spor. Halvveis under innspillingen fikk Willis sparken på grunn av alkoholproblemer, og han ble erstattet av Phil Collen, som på albumet spiller enkelte soloer og diverse gitarpartier Willis ikke hadde fullført. 

Tre singler fra Pyromania, «Photograph», «Rock of Ages», og «Foolin'» kom inn på Top 40-listene i USA. Ytterligere en singel, «Too Late for Love» ble utgitt, men uten å komme høyt på hitlistene. I 2004 ble albumet rangert på 384.-plass på musikkmagasinet Rolling Stone sin liste over de 500 beste albumene gjennom tidene. I 2006 kom albumet på 35.-plass i Musikkmagasinet Qs liste over de 40 beste albumene fra 1980-tallet.Musikkmagasinet Q, august 2006, nummer 241

Sporliste

«Rock Rock ('Till You Drop)» – 3:52 (Clark, Savage, Lange, Elliott)
«Photograph» – 4:12 (Clark, Willis, Savage, Lange, Elliott)
«Stagefright» – 3:46 (Savage, Elliott, Lange)
«Too Late for Love» – 4:30 (Clark, Lange, Willis, Savage, Elliott)
«Die Hard the Hunter» – 6:17 (Lange, Clark, Savage, Elliott)
«Foolin'» – 4:32 (Clark, Lange, Elliott)
«Rock of Ages» – 4:09 (Clark, Lange, Elliott)
«Comin' Under Fire» – 4:20 (Lange, Clark, Willis, Elliott)
«Action! Not Words» – 3:49 (Lange, Clark, Elliott)
«Billy's Got a Gun» – 5:56 (Clark, Savage, Willis, Elliott, Lange)

Personell
Joe Elliott, vokal
Steve Clark – gitarer
Phil Collen – gitarer
Rick Savage – bass
Rick Allen – trommer
Pete Willis – gitarer

Andre medvirkende
The Leppardettes, bakgrunnsvokal
John Kongos, Fairlight CMI-programmering
Booker T. Boffin, keyboard

Referanser

 Eksterne lenker 


Kategori:Def Leppard-album
Kategori:Musikkalbum fra 1983
Kategori:Musikkalbum produsert av Robert John «Mutt» Lange